**Voľby do orgánov samosprávnych krajov 2017**

Predseda Národnej rady Slovenskej republiky rozhodnutím č. 166/2017 Z. z.

vyhlásil **voľby do orgánov samosprávnych krajov** a určil deň ich konania na **sobotu  4. novembra 2017**

Právo voliť

     Právo voliť do orgánov samosprávnych krajov má občan Slovenskej republiky a cudzinec, ktorý najneskôr v deň konania volieb dovŕši  
18 rokov veku, a ktorý má trvalý pobyt v obci, ktorá patrí do územia samosprávneho kraja, alebo má trvalý pobyt vo vojenskom obvode, ktorý patrí na účely volieb do orgánov samosprávneho kraja do jeho územia (ďalej len „obyvateľ samosprávneho kraja“).

Prekážkou práva voliť je  
- zákonom ustanovené obmedzenie osobnej slobody z dôvodov ochrany verejného zdravia,  
- výkon trestu odňatia slobody uložený za spáchanie obzvlášť závažného zločinu.

Právo byť volený

     Za poslanca zastupiteľstva samosprávneho kraja môže byť zvolený obyvateľ samosprávneho kraja, ktorý má trvalý pobyt v obci alebo  
vo vojenskom obvode, ktoré patria do územia volebného obvodu, v ktorom kandiduje, a najneskôr v deň volieb dovŕši 18 rokov veku.

     Za predsedu samosprávneho kraja môže byť zvolený obyvateľ samosprávneho kraja, ktorý najneskôr v deň konania volieb  
dovŕši 25 rokov veku.

Prekážkou práva byť volený je  
- výkon trestu odňatia slobody,  
- právoplatné odsúdenie za úmyselný trestný čin, ak odsúdenie nebolo zahladené,  
- pozbavenie spôsobilosti na právne úkony.